
Αρ 


. Φύλλου 164 


ΑΠΟΦΑΣΕΙΣ 

Αριθμ. 2133.1/1896/20 18 

Έγκριση τροποποίησης του Γενικού Κανονισμού 

Λιμένων αριθμ. 16 «Για τα θαλάσσια ταξί». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε μετο άρθρο 
μόνον του ν.δ. 187/1973 (Α' 261), όπως έχει τροποποι¬ 
ηθεί και ισχύει, 

β) του άρθρου 56 του ν. 2935/2001 (Α' 162), όπως έχει 
τροποποιηθεί και ισχύει, 

γ) του άρθρου 90του «Κώδικα νομοθεσίαςγιατην Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98), 

δ) του άρθρου 6 του ν. 3844/2010 «Προσαρμογή της 
ελληνικής νομοθεσίας στην Οδηγία 2006/123 του Ευρω¬ 
παϊκού Κοινοβουλίου και του Συμβουλίου σχετικά με τις 
υπηρεσίες στην εσωτερική αγορά και άλλες διατάξεις» 
(Α' 63), 

ε) του ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (Α' 32) όπως έχει 
τροποποιηθεί και ισχύει, 

στ) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει, 

ζ) της περίπτωσης (α) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170), 

η) του άρθρου 1 του ν. 4250/2014 (Α' 74), όπως έχει 
τροποποιηθεί και ισχύει, 

θ) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 


ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114), 

ι) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Πρώτο 

Εγκρίνουμε την παρακάτω τροποποίηση του Γενικού 
Κανονισμού Λιμένων αριθμ. 16 «Για τα θαλάσσια ταξί». 

Τροποποίηση του Γενικού Κανονισμού Λιμένων 
αριθμ. 16 «Για τα θαλάσσια ταξί» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ - 
ΕΛΛΗΝΙΚΗΣ ΑΚΤΟΦΥΛΑΚΗΣ 

Έχοντας υπόψη: 

1. Τις διατάξεις: 

α) του ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39), 

β) της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε μετο άρθρο 
μόνον του ν.δ. 187/1973 (Α' 261), όπως έχει τροποποι¬ 
ηθεί και ισχύει, 

γ)του άρθρου 56 του ν. 2935/2001 (Α' 162), όπως έχει 
τροποποιηθεί και ισχύει, 

δ) του άρθρου 90 του «Κώδικα νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98), 

ε) του άρθρου 6 του ν. 3844/2010 «Προσαρμογή της 
ελληνικής νομοθεσίας στην Οδηγία 2006/123 του Ευρω¬ 
παϊκού Κοινοβουλίου και του Συμβουλίου σχετικά με τις 
υπηρεσίες στην εσωτερική αγορά και άλλες διατάξεις» 
(Α' 63), 

στ) του ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (Α' 32) όπως έχει 
τροποποιηθεί και ισχύει, 












2400 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 64/26.01.2018 


ζ) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει, 

η) της περίπτωσης (α) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτιλί¬ 
ας και Αιγαίου» (Α' 170), 

θ) του άρθρου 1 του ν. 4250/2014 (Α' 74), όπως έχει 
τροποποιηθεί και ισχύει, 

ι) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114), 

ια) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού, εκδίδουμε: 

Άρθρο Μόνον 

Τροποποίηση του Γενικού Κανονισμού Λιμένων 
αριθμ. 16 

Τα άρθρα 1 έως και 14 του Γενικού Κανονισμού Λιμέ¬ 
νων αριθμ. 16 (Β' 795/3.9.1997), όπως ισχύει, τροποποι¬ 
ούνται ως ακολούθως: 

Άρθρο 1 
Όρια ισχύος 

Ο παρών Γενικός Κανονισμός Λιμένων ισχύει στους 
λιμένες, στους όρμους και στη θαλάσσια έκταση της πε¬ 
ριοχής δικαιοδοσίας κάθε Λιμενικής Αρχής της χώρας, 
όπως αυτή καθορίζεται από τις κείμενες διατάξεις. 

Άρθρο 2 
Ορισμοί 

Για την εφαρμογή των διατάξεων του Κανονισμού αυ¬ 
τού, οι πιο κάτω όροι έχουν την ακόλουθη έννοια: 

1. «Θαλάσσιο ταξί» (5ΕΑ ΤΑΧΙ): Κάθε επαγγελματικό 
πλοίο κόρων ολικής χωρητικότητας άνω των πέντε (5) 
και ολικού μήκους άνω των έξι (6) μέτρων, το οποίο ανα¬ 
πτύσσει ταχύτητα μεγαλύτερη από είκοσι (20) κόμβους 
σύμφωνα με βεβαίωση της αρμόδιας Διεύθυνσης του 
Κλάδου Ελέγχου Πλοίων (ΚΕΠ) ή του παρακολουθούντα 
το πλοίο Νηογνώμονα, που εφοδιάζεται με βεβαίωση 
συνδρομής νομίμων προϋποθέσεων από τη Λιμενική 
Αρχή, κατά τις διατάξεις του παρόντος και μεταφέρει 
μέχρι οκτώ (8) κατ'ανώτατο όριο επιβάτες, διαθέτοντας 
γι' αυτούς μόνιμα στεγασμένο κατά το χειμώνα και σκια- 
ζόμενο κατά το θέρος χώρο. 


2. «Επιβάτης»: Κάθε άτομο ηλικίας μεγαλύτερης του 
ενός έτους, εκτός του Κυβερνήτη και του πληρώματος, 
που επιβαίνει στο θαλάσσιο ταξί για μεταφορά. 

3. «Κυβερνήτης»: Το πρόσωπο εκείνο στο οποίο έχει 
ανατεθεί με σύμβαση ναυτικής εργασίας η διακυβέρνη¬ 
ση του θαλάσσιου ταξί. 

4. «Πλήρωμα»: Το σύνολο των προσώπων, εκτός του 
Κυβερνήτη, που υπηρετούν με σύμβαση ναυτικής εργα¬ 
σίας στο θαλάσσιο ταξί. 

5. «Επιβαίνοντες»: Ο Κυβερνήτης, το πλήρωμα, οι επι¬ 
βάτες καθώς και τα παιδιά ηλικίας κάτω του ενός έτους. 

6. «Δ.Ο.Υ.»: Η αρμόδια Δημόσια Οικονομική Υπηρεσία. 

7. «Ε.Κ.Ο.Ε.Μ.Ν.»: Ειδικός Κλάδος Οικονομικής Ενίσχυ¬ 
σης Μερισματούχων Ναυτικού. 

8. «Ε.Κ.Ε.»: Ενιαίο Κέντρο Εξυπηρέτησης. 

9. «Υ.Μ.Σ.»: Υπηρεσία Μιας Στάσης. 

10. «Πλοίο»: Όπως ορίζεται στις διατάξεις του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του ν.δ. 187/1973 «Περί Κώδικος Δημοσίου Ναυτι¬ 
κού Δικαίου» (Α' 261), όπως έχει τροποποιηθεί και ισχύει. 

Άρθρο 3 

Δράστηριοποίηση πλοίου 
ως θαλάσσιο ταξί - Προϋποθέσεις 
1 .Τα θαλάσσια ταξί πληρούν τις απαιτήσεις κατασκευ¬ 
ής και εξοπλισμού των οικείων Κανονισμών Ασφαλείας 
και προστασίας του θαλασσίου περιβάλλοντος και έχουν 
εφοδιασθεί με τα αντίστοιχα πιστοποιητικά για το είδος 
και την κατηγορία των πλόων τους, τα οποία πρέπει να 
είναι σε ισχύ. 

2. Για την άσκηση του επαγγέλματος της δραστηριο- 
ποίησης πλοίου ως θαλάσσιο ταξί, απαιτείται ο πλοι¬ 
οκτήτης (ιδιοκτήτης) του να υποβάλλει στη Λιμενική 
Αρχή (Κεντρικά Λιμεναρχεία - Λιμεναρχεία) αναγγελία, 
σύμφωνα με το Παράρτημα Α' του παρόντος, ενώ πρέπει 
να πληρούνται σωρευτικά οι ακόλουθες προϋποθέσεις: 
α) το πλοίο: 

αα) να είναι ηλικίας μικρότερης των πέντε (05) ετών, η 
οποία υπολογίζεται από την 31 η Δεκεμβρίου του έτους 
καθέλκυσής του (ισχύει αποκλειστικά για την έγκριση 
δραστηριοποίησης του πλοίου ως θαλάσσιο ταξί και την 
έκδοση της βεβαίωσης της παραγράφου 7 του παρόντος 
άρθρου), 

ββ) να είναι εφοδιασμένο με τα προβλεπόμενα για την 
κατηγορία του πιστοποιητικά αξιοπλοΐας σε ισχύ, 
γγ) να είναι κόρων ολικής χωρητικότητας άνω των πέ¬ 
ντε (5) και ολικού μήκους άνω των έξι (6) μέτρων, 
δδ) να αναπτύσσει ταχύτητα μεγαλύτερη από είκοσι 
(20) κόμβους, υπό ευνοϊκές καιρικές συνθήκες, 
εε) να μεταφέρει μέχρι οκτώ (8) κατ'ανώτατο όριο επι¬ 
βάτες, διαθέτοντας γι'αυτούς μόνιμα στεγασμένο κατά 
το χειμώνα και σκιαζόμενο κατά το θέρος χώρο, 
β) ο ενδιαφερόμενος (πλοιοκτήτης): 
αα) να μη διώκεται ως φυγόποινος ή φυγόδικος, 
ββ) να μην έχει τεθεί ή να μην έχει υποβληθεί αίτηση 
να τεθεί σε κατάσταση πτώχευσης, στερητικής ή επικου¬ 
ρικής δικαστικής συμπαράστασης, 
γγ) να έχει δηλώσει έναρξη άσκησης επιτηδεύματος 
στην αρμόδια Δ.Ο.Υ. για τη συγκεκριμένη δραστηριό¬ 
τητα, 

δδ) να μην έχει καταδικαστεί για κατασκοπεία, δι- 
ασπορά ψευδών ειδήσεων, εγκλήματα για τα υπο¬ 
μνήματα, δωροδοκία, καταπίεση, απιστία, πρόκληση 
ναυαγίου από πρόθεση, βιασμό, εξαναγκασμό σε 
ασέλγεια, αποπλάνηση, μαστροπεία, εκμετάλλευση 
πορνών, σωματεμπορία, κλοπή, υπεξαίρεση, υφαί¬ 
ρεση, ληστεία, εκβίαση, απάτη, λαθρεμπορία, πα¬ 
ράβαση των διατάξεων του νόμου περί ναρκωτικών, 
παράβαση του νόμου περί προστασίας του εθνικού 
νομίσματος, παράνομη αλιεία με χρήση εκρηκτικών ή 
χημικών ή φυτικών υλών, παράβαση του α.ν. 192/1936 
και γενικά σε ποινή με την οποία καταγνώσθηκε έστω 
και μερική αποστέρηση των πολιτικών δικαιωμάτων 
ή έχει καταδικασθεί τελεσίδικα ή αμετάκλητα και έχει 
παρέλθει πενταετία για τα πλημμελήματα ή δεκαετία 
για τα κακουργήματα, 

εε) να έχει συμπληρώσει το 18ο έτος της ηλικίας του, 
για τον υπολογισμό της οποίας λαμβάνεται υπόψη η 
ημερομηνία γέννησής του, 
στστ) να έχει ασφαλισμένο το πλοίο που δραστηριο¬ 
ποιείται ως θαλάσσιο ταξί για ί) αστική ευθύνη για σω¬ 
ματικές βλάβες ή θάνατο επιβαινόντων και τρίτων από 
πρόσκρουση, σύγκρουση, ναυάγιο ή οποιαδήποτε άλλη 
αιτία Μ) αστική ευθύνη για υλικές ζημίες επιβαινόντων 
και τρίτων από πρόσκρουση, σύγκρουση, ναυάγιο ή 
οποιαδήποτε άλλη αιτία και ίϋ) πρόκληση θαλάσσιας 
ρύπανσης.Τα ποσά της ασφαλιστικής κάλυψης δεν είναι 
κατώτερα από αυτά που προβλέπονται από τις διατά¬ 
ξεις του ν. 4256/2014 (Α' 92), όπως κάθε φορά ισχύει. Η 
προϋπόθεση αυτή πρέπει να τηρείται, εφόσον το πλοίο 
δεν εμπίπτει στο πεδίο εφαρμογής άλλων σχετικών, περί 
ασφαλιστικής κάλυψης, διατάξεων. 

3. Για την απόδειξη των πιο πάνω προϋποθέσεων ο 
πλοιοκτήτης συνυποβάλει, με την αναγγελία, 
α) Φωτοαντίγραφο δελτίου ταυτότητας ή άλλου ταυτο- 
ποιητικού εγγράφου όπως διαβατηρίου, άδειας οδήγη¬ 
σης ή ατομικού βιβλιαρίου κύριου ασφαλιστικού φορέα 
(από τα προβλεπόμενα στην πργ 4 του άρθρου 3 του 
ν. 2690/1999, όπως ισχύει). 

β) Υπεύθυνη δήλωση του άρθρου 8 του ν. 1559/1986 
(Α' 75) στην οποία δηλώνει ότι: 

(1) δεν διώκομαι ως φυγόποινος ή φυγόδικος. 

(2) δεν έχω τεθεί και δεν έχει υποβληθεί αίτηση να 
τεθώ σε κατάσταση πτώχευσης, στερητικής ή επικου¬ 
ρικής δικαστικής συμπαράστασης. 

(3) διαθέτω την αριθ.δή¬ 

λωση έναρξης εργασιών, για τη συγκεκριμένη δρα¬ 
στηριότητα, η οποία μου έχει χορηγηθεί από τη Δ.Ο.Υ. 


(4) δεν έχω καταδικαστεί για κατασκοπεία, διασπορά 
ψευδών ειδήσεων, εγκλήματα για τα υπομνήματα, δω¬ 
ροδοκία, καταπίεση, απιστία, πρόκληση ναυαγίου από 
πρόθεση, βιασμό, εξαναγκασμό σε ασέλγεια, αποπλάνη¬ 
ση, μαστροπεία, εκμετάλλευση πορνών, σωματεμπορία, 
κλοπή, υπεξαίρεση, υφαίρεση, ληστεία, εκβίαση, απά¬ 
τη, λαθρεμπορία, παράβαση των διατάξεων του νόμου 
περί ναρκωτικών, παράβαση του νόμου περί προστασί¬ 
ας του εθνικού νομίσματος, παράνομη αλιεία με χρήση 
εκρηκτικών ή χημικών ή φυτικών υλών, παράβαση του 


α.ν. 192/1936 και γενικά σε ποινή με την οποία κατα- 
γνώσθηκε έστω και μερική αποστέρηση των πολιτικών 
δικαιωμάτων ή έχω καταδικασθεί τελεσίδικα ή αμετά¬ 
κλητα και έχει παρέλθει πενταετία για τα πλημμελήματα 
ή δεκαετία για τα κακουργήματα. 

γ) Φωτοαντίγραφο του Εγγράφου Εθνικότητας ή του 
Πιστοποιητικού Κυριότητας του πλοίου που πρόκειται 
να δραστηριοποιηθεί ως θαλάσσιο ταξί. 

δ) Ευκρινή φωτοαντίγραφα των προβλεπόμενων (για 
την κατηγορία του) πιστοποιητικών αξιοπλοΐας του πλοί¬ 
ου που πρόκειται να δραστηριοποιηθεί ως θαλάσσιο 
ταξί. 

ε) Βεβαίωση της αρμόδιας Διεύθυνσης του Κλάδου 
Ελέγχου Πλοίων (ΚΕΠ) ή του παρακολουθούντα το πλοίο 
Νηογνώμονα, ότι το πλοίο αναπτύσσει ταχύτητα μεγα¬ 
λύτερη από είκοσι (20) κόμβους, υπό ευνοϊκές καιρικές 
συνθήκες. 

στ) Ευκρινές φωτοαντίγραφο του ασφαλιστήριου συμ¬ 
βολαίου του πλοίου που πρόκειται να δραστηριοποιηθεί 
ως θαλάσσιο ταξί. 

4. Εφόσον ο αναγγέλλων είναι νομικό πρόσωπο, οι 
προϋποθέσεις και τα προσόντα των προηγούμενων 
παραγράφων που ισχύουν για τα φυσικά πρόσωπα θα 
πρέπει να συντρέχουν στον νόμιμο εκπρόσωπο του νο¬ 
μικού προσώπου από τον οποίο αναλαμβάνονται και 
υπογράφονται όλες οι πιο πάνω ενέργειες και διαδικασί¬ 
ες και η βεβαίωση συνδρομής νόμιμων προϋποθέσεων 
της παραγράφου 7, εκδίδεται στο όνομα του νομικού 
προσώπου. 

Στην περίπτωση αυτή συνυποβάλλονται επιπρόσθετα: 

α. Ευκρινές φωτοαντίγραφο του καταστατικού της 
εταιρείας, μετά όλων των τυχόν τροποποιήσεών του, το 
οποίο προβλέπει την εκτέλεση τέτοιων εργασιών, 

β. Πρόσφατο (εντός εξαμήνου) πιστοποιητικό ή βεβαί¬ 
ωση από την αρμόδια, κατά περίπτωση, Υπηρεσία, από 
το/ην οποίο/α να προκύπτει ο νόμιμος εκπρόσωπος του 
νομικού προσώπου και 

γ. Υπεύθυνη δήλωση του άρθρου 8 του ν. 1559/1986 
(Α' 75), του νομίμου εκπροσώπου του νομικού προσώ¬ 
που, στην οποία δηλώνει ότι: 

«(Επωνυμία νομικού προσώπου) διαθέτει την αριθ. 

.δήλωση έναρξης εργασιών, 

για τη συγκεκριμένη δραστηριότητα, η οποία έχει χο¬ 
ρηγηθεί από τη Δ.Ο.Υ..και 

δεν έχει τεθεί ή δεν έχει υποβληθεί αίτηση να τεθεί σε 
κατάσταση πτώχευσης». 

5. Η Λιμενική Αρχή στην οποία υποβάλλεται η αναγγε¬ 
λία, χορηγεί στον ενδιαφερόμενο βεβαίωση υποβολής 
αιτήματος, σύμφωνα με το Παράρτημα Β' του παρόντος. 

6. Εντός πενήντα (50) ημερών από την αναγγελία, η Λι¬ 
μενική Αρχή απαγορεύει εγγράφωςτη δραστηριοποίηση 
του πλοίου ως θαλάσσιο ταξί, στην περίπτωση που δεν 
συγκεντρώνονται οι νόμιμες προϋποθέσεις προς τούτο 
ή δεν προκύπτει η συνδρομή τους από τα υποβληθέντα 
στοιχεία.Το προαναφερόμενο χρονικό διάστημα έχει το 
χαρακτήρα της επιβαλλόμενης, στον ενδιαφερόμενο 
να ασκήσει το συγκεκριμένο επάγγελμα, υποχρέωσης 
αναμονής και αναβολής της έναρξης άσκησης αυτού, 
ώστε να παρασχεθεί στη Λιμενική Αρχή η δυνατότητα 

να διενεργήσει έλεγχο και, ενδεχομένως, να απαγορεύσει 
την άσκηση του συγκεκριμένου επαγγέλματος, αν δεν 
υφίσταται ή δεν προκύπτει συνδρομή των, προς τούτο, 
νομίμων προϋποθέσεων. Μετά την παρέλευση άπρακτης 
της πιο πάνω προθεσμίας τεκμαίρεται ότι το επάγγελ¬ 
μα ασκείται ελευθέρως (άρθρο 3 του ν. 3919/2011, ΦΕΚ 
32 Α'). Η Λιμενική Αρχή, απαγορεύει την άσκηση του 
συγκεκριμένου επαγγέλματος και μετά την πάροδο της 
τασσόμενης προθεσμίας των πενήντα (50) ημερών, εάν 
διαπιστωθεί ότι δεν πληρούνται οι νόμιμες προϋποθέ¬ 
σεις άσκησής του. 

7. Για τη δραστηριοποίηση πλοίου ως θαλάσσιο ταξί 
καταβάλλονται από τον πλοιοκτήτη α) διπλότυπο υπέρ 
Δημοσίου 29,35 € στον ΚΑΕ 3435 με την αιτιολογία "για 
δραστηριοποίηση θαλάσσιου ταξί" ή αντίστοιχο ηλε¬ 
κτρονικό παράβολο β) παράβολο δημοσίου από ΔΟΥ 
30,00 € ή αντίστοιχο ηλεκτρονικό παράβολο και γ) απο¬ 
δεικτικό καταβολής ποσού 50,00 € υπέρ ΕΚΟΕΜΝ. Εφό¬ 
σον από τον έλεγχο των δικαιολογητικών διαπιστωθεί ότι 
πληρούνται οι προβλεπόμενες προϋποθέσεις, η Λιμενική 
Αρχή εκδ ίδει στο πρόσωπο που υπέβαλλε την αναγγελία, 
βεβαίωση συνδρομής νομίμων προϋποθέσεων για τη 
δραστηριοποίηση του πλοίου ως θαλάσσιο ταξί (βεβαί¬ 
ωση), ως Παράρτημα Γ'του παρόντος. 

8. Εντός του πρώτου εξαμήνου κάθε ημερολογιακού 

έτους ο πλοιοκτήτης ως κάτοχος της βεβαίωσης της προ¬ 
ηγούμενης παραγράφου 7, υποχρεούται να υποβάλλει 
στη Λιμενική Αρχή δραστηριοποίησής του, υπεύθυνη 
δήλωση του άρθρου 8 του ν. 1599/1986 (ΦΕΚ Α' 75), με 
την οποία θα δηλώνει ότι «Είμαι κάτοχος της με αριθμ. 
πρωτ.και με ημερομηνία.βε¬ 

βαίωσης συνδρομής νομίμων προϋποθέσεων για τη 
δραστηριοποίηση πλοίου ως θαλάσσιο ταξί και δεν 
έχει εκλείψει καμία από τις νόμιμες προϋποθέσεις χο¬ 
ρήγησης αυτής.» Ακολούθως, η Λιμενική Αρχή εκδίδει 
αυθημερόν βεβαίωση υποβολής υπεύθυνης δήλωσης, 
ως Παράρτημα Δ' του Κανονισμού αυτού, την οποία ο 
πλοιοκτήτης ή ο Κυβερνήτης τηρεί μαζί με τη βεβαίω¬ 
ση συνδρομής νομίμων προϋποθέσεων στο θαλάσσιο 
ταξί, προκειμένου αμφότερες να επιδεικνύονται κατά 
το πλαίσιο διενεργούμενων αστυνομικών ελέγχων. Στην 
περίπτωση που ο πλοιοκτήτης δεν υποβάλλει εντός του 
πρώτου εξαμήνου κάθε ημερολογιακού έτους την προ- 
βλεπόμενη υπεύθυνη δήλωση, η βεβαίωση συνδρομής 
νομίμων προϋποθέσεων αφαιρείται από την οικεία Λιμε¬ 
νική Αρχή και με απόφασή της απαγορεύεται προσωρι¬ 
νά η δραστηριοποίηση του πλοίου ως θαλάσσιο ταξί. Η 
βεβαίωση επιδίδεται στον δικαιούχο, μετά την πάροδο 
δύο (02) ημερών από την επομένη της ημέρας υποβολής 
της ως άνω υπεύθυνης δήλωσης και με νέα απόφαση της 
οικείας Λιμενικής Αρχής, αίρεται η σχετική απαγόρευση 
δράστη ριοποίησης. 

9. Η χορηγηθείσα βεβαίωση συνδρομής νομίμων 
προϋποθέσεων για τη δραστηριοποίηση πλοίου ως 
θαλάσσιο ταξί της παραγράφου 7 αφαιρείται οριστικά, 
εάν παύσει να ισχύει οποιαδήποτε από τις προϋποθέσεις 
άσκησης του επαγγέλματος. Στην περίπτωση αυτή, η 
οικεία Λιμενική Αρχή με απόφασή της, απαγορεύει τη 
δραστηριοποίηση του πλοίου ως θαλάσσιο ταξί. Η από¬ 


φαση απαγόρευσης αποστέλλεται μαζί με τη βεβαίωση 
δραστηριοποίησης στη Λιμενική Αρχή που έχει εκδώσει 
τη σχετική βεβαίωση, εφόσον η προαναφερόμενη από¬ 
φαση απαγόρευσης δεν έχει εκδοθεί από αυτήν. Επίσης, 
κοινοποιείται στη Διεύθυνση Λιμενικής Αστυνομίαςτου 
Αρχηγείου Λιμενικού Σώματος - Ελληνικής Ακτοφυλα¬ 
κής, προκειμένου να ενημερωθούν από αυτήν, με κάθε 
πρόσφορο μέσο, οι Λιμενικές Αρχές της χώρας. Κατ' εξαί¬ 
ρεση, η σχετική βεβαίωση δραστηριοποίησης πλοίου 
ως θαλάσσιο ταξί δεν αφαιρείται και δεν απαγορεύεται 
η άσκηση του σχετικού επαγγέλματος, σε περίπτωση 
που τα προβλεπόμενα πιστοποιητικά αξιοπλοΐας του 
πλοίου παύσουν να ισχύουν λόγω έκτακτου συμβάντος 
(πρόσκρουση, μηχανική βλάβη, προσάραξη κ.λπ.) ή όταν 
το πλοίο τελεί σε διαδικασία ανανέωσης/έκδοσης των 
προβλεπόμενων πιστοποιητικών αξιοπλοΐας του και σε 
κάθε περίπτωση δεν έχει παρέλθει χρονικό διάστημα 
ενός (01) έτους από την ημερομηνία παύσης της ισχύος 
των, χωρίς να εκδοθούν τα αντίστοιχα πιστοποιητικά 
(ισχύει για κάθε πλοίο που δραστηριοποιείται νομίμως 
ως θαλάσσιο ταξί). 

10. Σε περίπτωση αλλαγής κυριότητας νομίμως δρα¬ 
στηριοποιούμενου θαλάσσιου ταξί, το δικαίωμα δραστη- 
ριοποίησης θαλάσσιου ταξί μεταβιβάζεται ελεύθερα, για 
όσο χρόνο το σκάφος δραστηριοποιείται ως θαλάσσιο 
ταξί, σύμφωνα με τις διατάξεις του Κανονισμού αυτού. 
Για την κατά τα ανωτέρω μεταβίβαση, πρέπει να πλη- 
ρούνται οι προϋποθέσεις της παραπάνω παραγράφου 
2, με εξαίρεση τον περιορισμό του ορίου ηλικίας της 
υποπερίπτωσης αα) της περίπτωσης α) αυτής. Ο νέος 
πλοιοκτήτης υποβάλλει στη Λιμενική Αρχή την αναγγε¬ 
λία της παραγράφου 2 του άρθρου αυτού με τα προβλε¬ 
πόμενα στην παράγραφο 3 δικαιολογητικά. Για την ως 
άνω μεταβίβαση, καταβάλλονται από το νέο πλοιοκτήτη 
α) διπλότυπο υπέρ Δημοσίου 29,35 € στον ΚΑΕ 3435 με 
την αιτιολογία "για δραστηριοποίηση θαλάσσιου ταξί" ή 
αντίστοιχο ηλεκτρονικό παράβολο β) παράβολο δημο¬ 
σίου από ΔΟΥ 30,00 € ή αντίστοιχο ηλεκτρονικό παρά¬ 
βολο και γ) αποδεικτικό καταβολής ποσού 50,00 € υπέρ 
ΕΚΟΕΜΝ. Εντός πενήντα (50) ημερών από την υποβολή 
της αναγγελίας και εφόσον πληρούνται οι νόμιμες προ¬ 
ϋποθέσεις, η Λιμενική Αρχή αφαιρεί την παλαιά βεβαίω¬ 
ση συνδρομής νομίμων προϋποθέσεων ή ανακαλεί την 
παλαιά άδεια και εκδίδει βεβαίωση συνδρομής νομίμων 
προϋποθέσεων στο όνομα του δικαιούχου. 

11. Η Λιμενική Αρχή επιτρέπει τη δραστηριοποίη- 
ση των θαλάσσιων ταξί, εφόσον τα πλοία πληρούν τις 
απαιτήσεις του παρόντος. Μετά την παρέλευση τριακο- 
νταπενταετίας (35) από την 31 η Δεκεμβρίου του έτους 
καθέλκυσής τους, επιτρέπεται η δραστηριοποίηση των 
θαλάσσιων ταξί, με την προϋπόθεση να γίνεται σε ετήσια 
βάση επιθεώρηση των εν λόγω πλοίων από αρμόδιους 
επιθεωρητές ΤΚΕΠ ή του παρακολουθούντα το πλοίο 
Νηογνώμονα, στην ξηρά και στη θάλασσα, στο ναυπη¬ 
γικό και μηχανολογικό τομέα, εφόσον εξακολουθούν 
να συμμορφώνονται προς τις απαιτήσεις ασφαλείας 
της ισχύουσας νομοθεσίας για την κατηγορία τους και 
είναι εφοδιασμένα με τα κεκανονισμένα πιστοποιητικά 
αξιοπλοΐας. Οι αρμόδιοι επιθεωρητές θα διαπιστώνουν 

την καλή κατάσταση των πλοίων και θα συντάσσουν - 
υπογράφουν σχετικές εκθέσεις επιθεώρησης, που θα 
προσκομίζονται στην οικεία Λιμενική Αρχή, μαζί με τα 
λοιπά απαιτούμενα δικαιολογητικά. 

Άρθρο 4 

Πληρώματα 

1. Η σύνθεση πληρώματος των θαλάσσιων ταξί είναι 
σύμφωνα με τους εκτελούμενους πλόες η προβλεπό- 
μενη εκ των ισχυουσών υπουργικών αποφάσεων για 
τον καθορισμό σύνθεσης επιβατηγών και τουριστικών 
ημερόπλοιων, όπως αρμόζει. 

2. Οι Κυβερνήτες και τα πληρώματα των θαλάσσιων 
ταξί, οφείλουν να συμπεριφέρονται με ευγένεια και κο¬ 
σμιότητα στους επιβάτες. 

3. Οι επιβάτες οφείλουν να συμμορφώνονται προς 
τις οδηγίες της Λιμενικής Αρχής και τις υποδείξεις των 
Κυβερνητών των θαλάσσιων ταξί, έτσι ώστε η διαδρομή 
να εκτελείται με ασφάλεια. 

Άρθρο 5 

Μητρώο Πλοιοκτητών 

1. Από τη Λιμενική Αρχή τηρείται ειδικό βιβλίο μητρώ¬ 
ου πλοιοκτητών θαλάσσιων ταξί της περιοχής αρμοδιό- 
τητάς της. Σε αυτό καταχωρίζονται όλα τα φυσικά και 
νομικά πρόσωπα στα οποία χορηγούνται βεβαιώσεις 
δραστηριοποίησης, με βάση τις διατάξεις του παρόντος. 

2. Στο βιβλίο μητρώου καταχωρίζονται από τη Λιμενι¬ 
κή Αρχή με αύξοντα αριθμό και χρονολογική σειρά έκ¬ 
δοσης των βεβαιώσεων δραστηριοποίησης,τα στοιχεία 
του φυσικού ή νομικού προσώπου στο οποίο χορηγείται 
η βεβαίωση, ο αριθμός πρωτοκόλλου αυτής, τα στοιχεία 
του πλοίου καθώς και το είδος και η έκταση των πλόων. Η 
καταχώριση γίνεται την ίδια ημέρα έκδοσης της βεβαίω¬ 
σης και ο σχετικός αριθμός καταχώρισης γράφεται πάνω 
στο φάκελο του πλοιοκτήτη του θαλάσσιου ταξί, όπου 
φυλάσσονται αντίγραφο της βεβαίωσης δραστηριοποίη- 
σης του και τα σχετικά δικαιολογητικά που υποβλήθηκαν 
για τη χορήγησή της. Σε περίπτωση έκδοσης απόφα¬ 
σης απαγόρευσης άσκησης του επαγγέλματος, γίνεται 
διαγραφή του πλοιοκτήτη του θαλάσσιου ταξί από το 
μητρώο μετά την οριστικοποίηση της απαγόρευσης. 

3. Παράλληλα με το μητρώο τηρείται και αλφαβητι¬ 
κό ευρετήριο πλοιοκτητών θαλάσσιων ταξί, στο οποίο 
αναγράφονται το ονοματεπώνυμο του πλοιοκτήτη του 
θαλάσσιου ταξί και ο αριθμός της καταχώρισής του στο 
μητρώο. 

Άρθρο 6 

Γενικές διατάξεις 

1. Κάθε θαλάσσιο ταξί, εκτός από τις ενδείξεις του λι¬ 
μένα και του αριθμού νηολογίου, οι οποίες πρέπει να 
είναι αναγεγραμμένες επ' αυτού κατά τα ισχύοντα, θα 
πρέπει να έχει και πινακίδα στην οποία να αναγράφεται 
η ιδιότητα του πλοίου, η περιοχή απασχόλησής του και 
ο αριθμός πρωτοκόλλου της σχετικής βεβαίωσης δρα- 
στηριοποίησης. 

2. Η πινακίδα της προηγούμενης παραγράφου είναι 
λευκή τριγωνική με κόκκινα γράμματα, φωτισμένη εσω¬ 


τερικά κατά τη νύχτα και είναι τοποθετημένη εξωτερικά 
στην οροφή του σκεπαστού χώρου εγκάρσια, έτσι ώστε 
να φαίνεται και από τις δύο πλευρές του πλοίου όταν 
αυτό έχει παραβάλει. Κατά τη διάρκεια των πλόων, το 
φως της πινακίδας αυτής σβήνεται για να μην προκα- 
λούνται προβλήματα στην ασφάλεια της ναυσιπλοΐας. 

3. Τα πλοία της κατηγορίας αυτής έχουν εξωτερικό 
χρώμα πορτοκαλί. 

4. Απαγορεύεται η χωρίς έγκριση της Λιμενικής Αρχής 
κάθε είδους εξωτερική διακόσμηση ή και διαφήμιση. 

5. Τα θαλάσσια ταξί μπορούν να δραστηριοποιούνται 
στις περιοχές αρμοδιότητας όλων των Λιμενικών Αρχών 
της χώρας. Οι Κυβερνήτες των θαλάσσιων ταξί, οφείλουν 
να ενημερώνουν άμεσα για τη δραστηριοποίησή τους 
την οικεία Λιμενική Αρχή, καθώς και τη Λιμενική Αρχή 
στην περιοχή αρμοδιότητας της οποίας δραστηριοποι¬ 
ούνταν. 

6. Παρέχεται δυνατότητα εξ'αποστάσεως πληρωμής 
των απαιτούμενων, κατά περίπτωση, χρηματικών ποσών 
ανά φορέα (Δημόσιο, Ε.Κ.Ο.Ε.Μ.Ν. κ.λπ.), με κατάθεση 
ξεχωριστών ποσών σε λογαριασμούς τράπεζας ή ΚΑΕ, οι 
οποίοι θα υποδεικνύονται κάθε φορά από το ηλεκτρονι¬ 
κό Ε.Κ.Ε. (Ε.Κ.Ε.-ΕϋΟΟ) ή τα φυσικά Ε.Κ.Ε.Τα αποδεικτικά 
κατάθεσης πρέπει να έχουν αναγραμμένο το ονοματε¬ 
πώνυμο του αιτούντος. Σε περίπτωση ηλεκτρονικής 
υποβολής αίτησης, τα αποδεικτικά κατάθεσης, καθώς 
και τα προβλεπόμενα δικαιολογητικά, υποβάλλονται σε 
ψηφιοποιημένη μορφή. 

7. Σε περίπτωση που ο ενδιαφερόμενος είναι νομικό 
πρόσωπο, τα απαιτούμενα δικαιολογητικά/πιστοποιητι¬ 
κά, που τον αφορούν, δύνανται να εκδίδονται και από τις 
Υπηρεσίες Μίας Στάσης (Υ.Μ.Σ.), όπου αυτό προβλέπεται 
από την κείμενη νομοθεσία. 

Άρθρο 7 

Μέτρα ασφαλείας 

1. Δεν επιτρέπεται η επιβίβαση στο θαλάσσιο ταξί 
περισσότερων επιβατών από όσους ορίζει το πιστοποι¬ 
ητικό αξιοπλοΐας του και σε οποιαδήποτε περίπτωση 
περισσότερων των οκτώ (8) επιβατών. 

2. Οι πλοιοκτήτες των θαλάσσιων ταξί, εκτός από την 
ιδιαίτερη φροντίδα τους για να διατηρούνται τα πλοία 
τους στα επιθυμητά επίπεδα ασφαλείας, μεριμνούν και 
εξασφαλίζουν την καλή εμφάνιση και συντήρησή τους. 

3. Οι Λιμενικές Αρχές στο πλαίσιο των αρμοδιοτήτων 
τους, παρέχουν προφορικές ή έγγραφες οδηγίες προς 
τους επαγγελματίες της περιοχής τους, για την καλή εμ¬ 
φάνιση των πλοίων, του κυβερνήτη και του πληρώματος 
και υποδεικνύουν μέτρα σχετικά με την ευταξία, την υγι¬ 
εινή και την καθαριότητα και την προστασία θαλασσίου 
περιβάλλοντος, η τήρηση των οποίων είναι υποχρεωτι¬ 
κή. Οι πλοιοκτήτες υιοθετούν μέτρα για την προστασία 
της επαγγελματικής υγείας και της ασφάλειας και την 
πρόληψη ατυχημάτων, καθώς και την ιατρική περίθαλψη 
του κυβερνήτη και πληρώματος των πλοίων τους. 

4. Οι πλοιοκτήτες και οι Κυβερνήτες των θαλάσσιων 
ταξί παρέχουν κάθε δυνατή βοήθεια και ευκολία προ- 
σφέροντας απροφάσιστα τις υπηρεσίες και τα πλοία τους 
στο πλαίσιο επιχειρήσεων έρευνας και διάσωσης των 

Λιμενικών Αρχών ή για κάλυψη έκτακτων αναγκών της 
Λιμενικής Αρχής. 

5. Τα θαλάσσια ταξί φέρουν τους φανούς και τα σήμα¬ 
τα που προβλέπονται από τον Διεθνή Κανονισμό Αποφυ¬ 
γής Συγκρούσεων (Δ.Κ.Α.Σ.). Επίσης, κάθε θαλάσσιο ταξί 
φέρει περίβλεπτο αναλάμποντα ηλεκτρόχροο (ΑΜΒΕΒ) 
φανό εκπέμποντα εξήντα (60) αναλαμπές ανά πρώτο 
λεπτό και ορατό από απόσταση δύο (2) τουλάχιστον 
ναυτικών μιλίων. Εφόσον το θαλάσσιο ταξί κινείται, ο εν 
λόγω φανός θα είναι αναμμένος τόσον την ημέρα όσον 
και τη νύκτα. 

6. Η εκτέλεση πλόων κατά το χρονικό διάστημα μία 
ώρα μετά τη δύση μέχρι και μία ώρα πριν την ανατολή 
του ηλίου, επιτρέπεται μόνο σε όσα θαλάσσια ταξί έχουν 
εφοδιασθεί με ραντάρ και διόπτρα νυκτός (νυκτοσκό- 
πιο). 

Άρθρο 8 

Χώροι αναμονής 

1. Τα θαλάσσια ταξί παραβάλλουν για αναμονή, επιβί¬ 
βαση και αποβίβαση μόνο στους χώρους που καθορίζει 
με απόφασή της η Λιμενική Αρχή. 

2. Απαγορεύονται οι πλόες σε οργανωμένες λουτρι- 
κές εγκαταστάσεις, εκτός εάν υπάρχει ειδικό σημείο 
προσέγγισης ταχυπλόων σκαφών προσδιορισμένο με 
σημαντήρες. Κατά τα λοιπά εφαρμόζονται οι εκάστοτε 
ισχύοντες περιορισμοί που αναφέρονται στις περιοχές 
κίνησης ταχυπλόων σκαφών. 

3. Η μίσθωση είναι υποχρεωτική στις ώρες εργασίας 
του κυβερνήτη και του πληρώματος. 

4. Όταν ένα θαλάσσιο ταξί δεν δραστηριοποιείται για 
οποιονδήποτε λόγο, πρέπει να απομακρύνεται από τον 
προβλήτα αναμονής των προς επιβίβαση ατόμων. 

Άρθρο 9 

Κόμιστρα - αποζημιώσεις 

1. Η απασχόληση των θαλάσσιων ταξί επιτρέπεται μό¬ 
νον με μίσθωση έναντι καταβολής κομίστρου. Η μίσθω¬ 
ση γίνεται από τον επιβάτη προσωπικά και ο Κυβερνήτης 
ως νόμιμος εκπρόσωπος του πλοιοκτήτη, αναλαμβάνει 
την υποχρέωση να μεταφέρει τον επιβάτη και τυχόν συ¬ 
νοδούς του (επιβάτες), σύμφωνα με τα οριζόμενα της 
παραγράφου 1 του άρθρου 7 του Κανονισμού αυτού. Ο 
επιβάτης που μισθώνει το θαλάσσιο ταξί, καταβάλλει για 
τη μεταφορά κόμιστρο, σύμφωνα με τις παραγράφους 
2 και 3 του παρόντος άρθρου. Μεταφορά επιβατών με 
καταβολή εισιτηρίου απαγορεύεται. Για κάθε είσπραξη 
κομίστρου οι εκμεταλλευόμενοι θαλάσσια ταξί οφείλουν 
να εκδίδουν τα προβλεπόμενα φορολογικά στοιχεία, 
σύμφωνα με τις ισχύουσες κάθε φορά διατάξεις. 

2. Οι ανώτατες τιμές των κομίστρων των θαλάσσιων 
ταξί καθορίζονται ελεύθερα δύο μόνο φορές το έτος και 
ισχύουν για τη θερινή και χειμερινή περίοδο αντίστοιχα. 
Η θερινή περίοδος περιλαμβάνει το χρονικό διάστημα 
από 1 ης Απριλίου μέχρι και 31 ης Οκτωβρίου και η χει¬ 
μερινή το από 1 ης Νοεμβρίου μέχρι και 31 ης Μαρτίου 
διάστημα. Οι εκμεταλλευόμενοι αυτά, υποχρεούνται να 
δημοσιοποιούν τα καθοριζόμενα από αυτούς κόμιστρα 
με κάθε πρόσφορο τρόπο και να τα γνωστοποιούν στην 


οικεία Λιμενική Αρχή δεκαπέντε (15) τουλάχιστον ημέρες 
πριν από την εφαρμογή τους. 

3. Η γνωστοποίηση στη Λιμενική Αρχή κατά τη δια¬ 
δικασία της ανωτέρω παραγράφου 2, πρέπει να γίνε¬ 
ται με τυποποιημένο έντυπο, πανομοιότυπο για όλα τα 
θαλάσσια ταξί και όλες τις περιπτώσεις, στο οποίο να 
αναγράφεται: 

α) Δικαίωμα εκκίνησης (σημαία). 

β) Κόμιστρο ανά μίλι ημερήσιου πλου. 

γ) Κόμιστρο ανά μίλι νυκτερινού πλου. 

δ) Αποζημίωση για κάθε πέντε λεπτά αναμονής. 

ε) Ανώτατο όριο βάρους ή όγκου δωρεάν μεταφερό- 
μενων αποσκευών. 

στ) Κόμιστρο ανά τεμάχιο αποσκευών, πέραν του ορι¬ 
σμένου ορίου δωρεάν μεταφοράς. 

4. Αντίγραφο του ανωτέρω πίνακα, καθώς και πίνακας 
με τις μιλιομετρικές αποστάσεις των συνήθως εκτελού- 
μενων διαδρομών, θεωρημένοι από τη Λιμενική Αρχή, 
αναρτώνται εντός καλαίσθητου, υαλόφρακτου και φω¬ 
τιζόμενου κατά τις νυκτερινές ώρες πλαισίου σε περίο¬ 
πτη θέση στον εσωτερικό χώρο του πλοίου και τίθενται 
υπόψη των επιβατών κατά την επιβίβασή τους. 

Άρθρο 10 

Ειδικές ρυθμίσεις 

Με αποφάσεις της Λιμενικής Αρχής, ρυθμίζονται ειδικά 
θέματα τα οποία προκύπτουν από την εφαρμογή του 
παρόντος Κανονισμού και ανάγονται στις ιδιαιτερότητες 
κάθε λιμένα. 

Άρθρο 11 

Μεταβατικές διατάξεις 

1. Άδειες θαλάσσιων ταξί, οι οποίες έχουν χορηγηθεί 
από τις Λιμενικές Αρχές, σύμφωνα με τις προϊσχύουσες 
διατάξεις, εξακολουθούν να ισχύουν μέχρι την ημερομηνία 
λήξης τους, τηρουμένων αναλογικά των προϋποθέσεων 
της παραγράφου 8 του άρθρου 3 παρόντος. Η άδεια ανα¬ 
καλείται εάν εκλείψει οποιαδήποτε από τις προϋποθέσεις 
με τις οποίες χορηγήθηκε. Μετά την ημερομηνία λήξηςτης 
ισχύος των ανωτέρω αδειών το πλοίο συνεχίζει να δρα¬ 
στηριοποιείται ως θαλάσσιο ταξί, εφόσον πληρούνται οι 
προϋποθέσεις του παρόντος, πλην του ορίου ηλικίας της 
υποπερίπτωσης αα) της περίπτωσης α) της παραγράφου 
2 του άρθρου 3 του παρόντος. Αποκλειστικά για τα εφο¬ 
διασμένα με άδεια θαλάσσια ταξί, η οποία είχε ανανεωθεί 
σύμφωνα με τις διατάξεις της παραγράφου α. του άρθρου 
12 του Γενικού Κανονισμού Λιμένων αριθ. 16, όπως ίσχυε 
πριν την παρούσα τροποποίηση (Β' 795/3.9.1997), αυτά συ¬ 
νεχίζουν να δραστηριοποιούνται ως θαλάσσια ταξί, εφόσον 
πληρούνται οι προϋποθέσεις του παρόντος, πλην του ορίου 
ηλικίαςτης υποπερίπτωσης αα) της περίπτωσης α) της πα¬ 
ραγράφου 2 του άρθρου 3 του παρόντος, του μεγέθους της 
υποπερίπτωσης γγ) της περίπτωσης α) της παραγράφου 
2 του προαναφερόμενου άρθρου 3 και της ταχύτητας της 
υποπερίπτωσης δδ) της περίπτωσης α) της παραγράφου 
2 του ιδίου άρθρου. Σε κάθε περίπτωση εκδίδεται, δίχως 
καταβολή παραβολών, η βεβαίωση της παραγράφου 7 του 
άρθρου 3 του παρόντος. Σε περίπτωση υποβολής αίτησης 
αντικατάστασης, για οποιονδήποτε λόγο ή αιτία, θαλάσσιου 

ταξί, εφοδιασμένου με άδεια της Λιμενικής Αρχής, με άλλο 
- νέο πλοίο, εφαρμόζονται οι διατάξεις του παρόντος Κανο¬ 
νισμού. Τα εφοδιασμένα με βεβαίωση συνδρομής νομίμων 
προϋποθέσεων θαλάσσια ταξί, σύμφωνα με τις προϊσχύ- 
ουσες διατάξεις, αυτά συνεχίζουν να δραστηριοποιούνται 
ως θαλάσσια ταξί, εφόσον πληρούνται οι προϋποθέσεις 
του παρόντος, πλην του ορίου ηλικίας της υποπερίπτωσης 
αα) της περίπτωσης α) της παραγράφου 2 του άρθρου 3 
του Κανονισμού αυτού. Τα εφοδιασμένα με άδεια θαλάσσια 
ταξί, που μετά ή πριν τη λήξη της ισχύος της, εκδόθηκε 
γι'αυτά βεβαίωση δραστηριοποίησης, σύμφωνα με τις 
προϊσχύουσες διατάξεις, συνεχίζουν να δραστηριοποι¬ 
ούνται ως θαλάσσια ταξί, εφόσον πληρούνται αντίστοιχα 
οι προϋποθέσεις του τρίτου ή του τέταρτου εδαφίου της 
παραγράφου αυτής. 

2. Για τα ήδη δραστηριοποιούμενα θαλάσσια ταξί, η 
προϋπόθεση της υποπερίπτωσης στστ) της περίπτωσης 
β) της παραγράφου 2 του άρθρου 3, πρέπει να τηρείται 
τρεις (3) μήνες μετά απάτην έναρξη ισχύος του παρόντος 
Κανονισμού. 

3. Για κάθε θαλάσσιο ταξί, σύμφωνα μετιςπροϊσχύου- 
σες διατάξεις, η παράγραφος 11 του άρθρου 3 του πα¬ 
ρόντος Κανονισμού, αρχίζει να ισχύει από την 1.12.2017. 

Άρθρο 12 
Κυρώσεις 

1. Οι παραβάτες του Κανονισμού αυτού, ανεξάρτητα 
από τις ποινικές και αστικές ευθύνες που συντρέχουν 
κατά την ισχύουσα νομοθεσία, υπόκεινται και στις διοι¬ 
κητικές κυρώσεις του άρθρου 157 του Κώδικα Δημοσίου 
Ναυτικού Δικαίου, που κυρώθηκε με το άρθρο μόνον 
του ν.δ. 187/1973 «Περί Κώδικος Δημοσίου Ναυτικού 
Δικαίου» (Α' 261), όπως έχει τροποποιηθεί και ισχύει. 


2. Σε περίπτωση παράβασης των διατάξεων του 
Δ.Κ.Α.Σ. ή αδικαιολόγητης άρνησης μίσθωσης, η Λιμε¬ 
νική Αρχή δύναται να απαγορεύσει τη δραστηριότητα 
του πλοίου ως θαλάσσιο ταξί από δύο (02) έως και τρι¬ 
άντα (30) ημέρες. 

Άρθρο 13 

Καταργούμενες διατάξεις 

Από την έναρξη της ισχύος των διατάξεων του παρό¬ 
ντος Κανονισμού, καταργείται κάθε άλλη διάταξη ή ρύθ¬ 
μιση που είναι αντίθετη με τις διατάξεις του παρόντος, 
καθώς και κάθε άλλη διάταξη ή ρύθμιση που αναφέρεται 
σε θέματα που ρυθμίζονται με τις διατάξεις του Κανο¬ 
νισμού αυτού. 

Άρθρο 14 

Παραρτήματα 

Προσαρτώνται και αποτελούν αναπόσπαστο μέρος 
του παρόντος τα ακόλουθα παραρτήματα: 

ΠΑΡΑΡΤΗΜΑ Α: "ΥΠΟΔΕΙΓΜΑ ΑΝΑΓΓΕΛΙΑΣ ΔΡΑΣΤΗ- 
ΡΙΟΠΟΙΗΣΗΣ ΠΛΟΙΟΥ ΩΣ ΘΑΛΑΣΣΙΟ ΤΑΞΙ" 

ΠΑΡΑΡΤΗΜΑ Β: "ΥΠΟΔΕΙΓΜΑ ΒΕΒΑΙΩΣΗΣ ΥΠΟΒΟΛΗΣ 
ΑΙΤΗΜΑΤΟΣ" 

ΠΑΡΑΡΤΗΜΑ Γ: "ΥΠΟΔΕΙΓΜΑ ΒΕΒΑΙΩΣΗΣ ΣΥΝΔΡΟ¬ 
ΜΗΣ ΝΟΜΙΜΩΝ ΠΡΟΫΠΟΘΕΣΕΩΝ" 

ΠΑΡΑΡΤΗΜΑ Δ: "ΥΠΟΔΕΙΓΜΑ ΒΕΒΑΙΩΣΗΣ ΥΠΟΒΟΛΗΣ 
ΥΠΕΥΘΥΝΗΣ ΔΗΛΩΣΗΣ" 

Πειραιάς, 8 Ιανουάριου 2018 

Ο Αρχηγός 

Αντιναύαρχος Λ.Σ. 

ΣΤΑΜΑΤΙΟΣ ΡΑΠΤΗΣ 

ΠΑΡΑΡΤΗΜΑ Α' 


ΑΙΤΗΣΗ 


Περιγραφή αιτήματος: "Αναγγελία δραστηριοποίησης πλοίου ως θαλάσσιο ταξί" 


ΠΡΟΣ 

ΛΙΜΕΝΙΚΗ ΑΡΧΗ (.) 

ΠΟΥ ΚΑΤΑΤΙΘΕΤΑΙ Η ΑΙΤΗΣΗ 

ΑΡΙΘΜ. ΠΡΩΤΟΚΟΛΛΟΥ 

ΗΜΕΡΟΜΗΝΙΑ 



Συμπληρώνεται από την Υπηρεσία 


ΣΤΟΙΧΕΙΑ ΑΙΤΟΥΝΤΟΣ: 


Ο - Η Όνομα 


Επώνυμο 


Ονομα Πατέρα 


Επώνυμο Πατέρα 


Ονομα Μητέρας 


Επώνυμο Μητέρας 


Α.Δ.Τ.* 


Αριθ. Βιβλ. Υγείας* 


Αριθ. Διαβ. * 


Αριθ. Άδειας Οδήγησης* 

Υπηκοότητα: 


Α.Φ.Μ 


Δ.Ο.Υ. 


Ημερ. γέννησης 111 


Τόπος γέννησης 


Τόπος Κατοικίας 

Τ.Κ. 


Οδός 

Αριθ. 

Τηλ: 


θ- ΙΤΙ3ΙΙ: 



(1) Αναγράφεται ολογράφως και κατόπιν αριθμητικά, ως πλήρης εξαφήφιος αριθμός η ημερομηνία 
γέννησης: π.χ. η 7 Φεβρουάριου 1969 γράφεται αριθμητικά: 070269 
* συμπληρώνεται ένα από τα αποδεικηκά στοιχεία ταυτότητας. 


ΟΡΙΣΜΟΣ/ΣΤΟΙΧΕΙΑ ΕΚΠΡΟΣΩΠΟΥ (για κατάθεση αίτησης ή και παραλαβή τελικής διοικητικής πράξης): 

Απαιτείται προσκόμιση εξουσιοδότησης με επικύρωση του γνήσιου της υπογραφής από Διοικητική Αρχή ή 

συμβολαιογραφικό πληρεξούσιο. 

Ονομα 


Επώνυμο 

Ονομα πατέρα 


Α.Δ.Τ. 


Τόπος Κατοικίας 


Οδός 


Αριθ. ΤΚ 

Τηλ: 


θ - ΠΊ3ΪΙ: 


Επιλέξτε με ποιο τρόπο θέλετε να παραλάβετε 

την απάντησή σας: 

Να σας αποσταλεί με συστημένη επιστολή στη Διεύθυνση: 

Ο/Η αιτ. 

Να την τιαραλάβετε ο ίδιος αϊτό την Υπηρεσία μας 


Να την παραλάβετε από άλλο σημείο 


Να την παραλάβει εκπρόσωπός σας 


Να σας αποσταλεί με Ίθχ στον αριθμό: 


Να σας αποσταλεί με θ - πγιθϊΙ 



ΣΤΟΙΧΕΙΑ ΠΛΟΙΟΥ 


ΟΝΟΜΑ: 

ΛΙΜΕΝΑΣ ΝΗΟΛΟΓΙΟΥ/ΕΓΓΡΑΦΗΣ: 

ΑΡΙΘΜΟΣ ΝΗΟΛΟΓΙΟΥ/ΕΓΓΡΑΦΗΣ: 

ΟΛΙΚΟ ΜΗΚΟΣ: 

ΕΤΟΣ ΚΑΘΕΛΚΥΣΗΣ: 

ΚΟΡΟΙ ΟΛΙΚΗΣ ΧΩΡΗΤΙΚΟΤΗΤΑΣ: 


ΑΠΑΙΤΟΥΜΕΝΑ ΔΙΚΑΙΟΛΗΤΙΚΑ 


ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕΘΗΚΕ ΜΕ ΤΗΝ ΑΙΤΗΣΗ 

1. Φωτοαντίγραφο δελτίου ταυτότητας ή άλλου 

ταυτοποιητικού εγγράφου όπως διαβατηρίου, άδειας 

οδήγησης ή ατομικού βιβλιαρίου κύριου ασφαλιστικού 

φορέα(από τα προβλεπόμενα στην πργ 4 του άρθρου 3 

του ν.2690/1999, όπως ισχύει). 0 αϊτών πρέπει να έχει 

συμπληρώσει το 18ο έτος της ηλικίας του, για τον 

υπολογισμό της οποίας λαμβάνεται υπόψη η ημερομηνία 

γέννησής του. 


2. Υπεύθυνη Δήλωση του ν. 1599/86 στην οποία θα 
δηλώνει ότι: 

(1) δεν διώκομαι ως φυγόποινος ή φυγόδικος. 

(2) δεν έχω τεθεί και δεν έχει υποβληθεί αίτηση να τεθώ 

σε κατάσταση πτώχευσης, στερητικής ή επικουρικής 

δικαστικής συμπαράστασης. 

(3) διαθέτω την αριθ.δήλωση έναρξης εργασιών, για 

τη συγκεκριμένη δραστηριότητα, η οποία μου έχει 

χορηγηθεί από τη Δ.Ο.Υ. . (στην 

περίπτωση νομικού προσώπου δηλώνεται η περίπτωση 

III του υπ' αριθ. 5 δικαιολογητικού) 

(4) δεν έχω καταδικαστεί ν ία κατασκοπεία, διασπορά 

ψευδών ειδήσεων, εγκλήματα για τα υπομνήματα, 

δωροδοκία, καταπίεση, απιστία, πρόκληση ναυαγίου από 

πρόθεση, βιασμό, εξαναγκασμό σε ασέλγεια, 

αποπλάνηση, μαστροπεία, εκμετάλλευση πορνών, 

σωματεμπορία, κλοπή, υπεξαίρεση, υφαίρεση, ληστεία, 

εκβίαση, απάτη, λαθρεμπορία, παράβαση των διατάξεων 

του Νόμου περί ναρκωτικών, παράβαση του Νόμου περί 

προστασίας του εθνικού νομίσματος, παράνομη αλιεία 

με χρήση εκρηκτικών ή χημικών ή φυτικών υλών, 

παράβαση του Α.Ν. 192/36 και γενικά σε ποινή με την 

οποία καταγνώσθηκε έστω και μερική αποστέρηση των 

πολιτικών δικαιωμάτων ή έχω καταδικαστεί τελεσίδικα ή 

αμετάκλητα για . και έχει παρέλϋει πενταετία για τα 

πλημμελήματα ή δεκαετία για τα κακουργήματα. 


3. Φωτοαντίγραφο του Εγγράφου Εθνικότητας ή του 

Πιστοποιητικού Κυριότητας του πλοίου. 


4. Ευκρινή φωτοαντίγραφα των προβλεπόμενων (για 

την κατηγορία του) πιστοποιητικών αξιοπλοΐας του 

πλοίου που πρόκειται να δραστηριοποιηθεί ως θαλάσσιο 

ταξί. 


5. Στην περίπτωση νομικού προσώπου προσκομίζονται 

επιπρόσθετα: 

I) Ευκρινές φωτοαντίγραφο του καταστατικού της 

εταιρείας, μετά όλων των τυχόν τροποποιήσεων του, το 

οποίο προβλέπει την εκτέλεση τέτοιων εργασιών. 

II) Πρόσφατο (εντός εξαμήνου) πιστοποιητικό ή 

βεβαίωση από την αρμόδια, κατά περίπτωση, Υπηρεσία, 

από το/ην οποίο/α να προκύπτει ο νόμιμος εκπρόσωπος 

του νομικού προσώπου. 

III) Υπεύθυνη δήλωση του άρθρου 8 του ν. 1559/1986 (Α' 

75), του νομίμου εκπροσώπου του νομικού προσώπου, 

στην οποία δηλώνει ότι: 

(Επωνυμία νομικού προσώπου) διαθέτει την αριθ. 


δήλωση έναρξης εργασιών, για τη συγκεκριμένη 


δραστηριότητα, η οποία έχει χορηγηθεί από τη Δ.Ο.Υ. 


. και δεν έχει τεθεί ή δεν έχει υποβληθεί 


αίτηση να τεθεί σε κατάσταση πτώχευσης. 


6. Διπλότυπο υπέρ Δημοσίου 29,35€ στον ΚΑΕ 3435 με 


την αιτιολογία "για δραστηριοποίηση θαλάσσιου ταξί " ή 


αντίστοιχο ηλεκτρονικό παράβολο. 


7. Παράβολο δημοσίου από ΔΟΥ 30,00 € ή αντίστοιχο 


ηλεκτρονικό παράβολο. 


8. Βεβαίωση της αρμόδιας Διεύθυνσης του Κλάδου 


Ελέγχου Πλοίων (ΚΕΠ) ή του παρακολουθούντα το πλοίο 


Νηογνώμονα ότι το πλοίο αναπτύσσει ταχύτητα 


μεγαλύτερη από είκοσι (20) κόμβους, υπό ευνοϊκές 


καιρικές συνθήκες. 


9. Αποδεικτικό καταβολής ποσού 50,00€ υπέρ ΕΚΟΕΜΝ. 


10. Ευκρινές φωτοαντίγραφο του ασφαλιστήριου 


συμβολαίου του πλοίου. 



ΥΠΟΓΡΑΦΗ 


ΟΝΟΜΑΤΕΠΩΝΥΜΟ ΑΙΤΟΥΝΤΟΣ 

ΠΑΡΑΡΤΗΜΑ Β' 



ΕΛΛΗΝΙΚΗ ΔΗΜΟΚΡΑΤΙΑ 


ΒΕΒΑΙΩΣΗ ΥΠΟΒΟΛΗΣ ΑΙΤΗΜΑΤΟΣ 


Αίτημα 

Αναγγελία δραστηριοποίησης πλοίου ως θαλάσσιο ταξί. 

Υπηρεσία Υποβολής 


Αριθμ. Πρωτοκόλλου 


Η μ /νια αιτήματος 

Λιμενικό Στέλεχος 

Ονομα 


Επώνυμο 


Αϊτών 

Ονομα 


Επώνυμο 



Υπογραφή και σφραγίδα 
Λιμενικού Στελέχους που παρέλαβε την αίτηση 

ΠΑΡΑΡΤΗΜΑ Γ' 



ΕΛΛΗΝΙΚΗ ΔΗΜΟΚΡΑΤΙΑ Αριθ.πρωτ.:/Αριθ.σχεδίου/Ημερομηνία 

ΥΠΟΥΡΓΕΙΟ ΝΑΥΤΙΛΙΑΣ & ΝΗΣΙΩΤΙΚΗΣ ΠΟΛΙΤΙΚΗΣ 

ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ 

ΕΛΛΗΝΙΚΗΣ ΑΚΤΟΦΥΛΑΚΗΣ 

ΛΙΜΕΝΙΚΗ ΑΡΧΗ (1). 


ΒΕΒΑΙΩΣΗ ΣΥΝΔΡΟΜΗΣ ΝΟΜΙΜΩΝ ΠΡΟΫΠΟΘΕΣΕΩΝ 


1. Βεβαιώνεται ότι, ο/η (2).είναι πλοιοκτήτης του υπό Ελληνική Σημαία 

πλοίου., "Νηολογίου ., αριθ., "Λιμένας εγγραφής. αριθ., ολικού 

μήκους., ολικής χωρητικότητας. κόρων, έτους καθέλκυσης., το οποίο πληροί 

όλες τις νόμιμες προϋποθέσεις για να δραστηριοποιείται ως θαλάσσιο ταξί. 

2. Η παρούσα πρέπει να επιδεικνύεται από τον κάτοχό της στα αρμόδια αστυνομικά/ελεγκτικά όργανα για τη 
διευκόλυνση του ελέγχου. 

3. Η παρούσα βεβαίωση αφαιρείται οριστικά, αν παύσει να ισχύει οποιαδήποτε από τις νόμιμες προϋποθέσεις 
χορήγησής της, τηρουμένων των διατάξεων της παραγράφου 9 του άρθρου 3 του Γενικού Κανονισμού Λιμένων 
αριθμ. 16 (Β'795/3-9-1997), όπως ισχύει. 

4. Εντός του πρώτου εξαμήνου κάθε ημερολογιακού έτους, ο κάτοχος της βεβαίωσης αυτής, υποβάλλει στη Λιμενική 
Αρχή, στην περιοχή αρμοδιότητας της οποίας δραστηριοποιείται. Υπεύθυνη Δήλωση του άρθρου 8 του ν. 1599/1986 
(Α' 75), ότι δεν έχει εκλείψει καμία από τις νόμιμες προϋποθέσεις χορήγησής της. Μη υποβολή της 
προαναφερόμενης Υπεύθυνης Δήλωσης, συνεπάγεται την προσωρινή αφαίρεση της παρούσας, τηρουμένων των 
διατάξεων της παραγράφου 8 του άρθρου 3 του Γενικού Κανονισμού Λιμένων αριθμ. 16 (Β'795/3-9-1997), όπως 
ισχύει. 

5. Η δραστηριοποίηση του πλοίου ως θαλάσσιο ταξί δύναται να απαγορεύεται, στις περιπτώσεις που 
προβλέπονται στην παράγραφο 2 του άρθρου 12 του Γενικού Κανονισμού Λιμένων αριθμ. 16 (Β'795/3-9-1997), 
όπως ισχύει. 

.(3).20. 

Ο Λιμενάρχης 
τ.σ.υ. 

['αναγράφεται αναλόγως] 

(1) Αναγράφεται η Λιμενική Αρχή στην οποία κατατίθεται η αναγγελία έναρξης επαγγέλματος. 

(2) Αναγράφονται τα στοιχεία του φυσικού προσώπου (ονοματεπώνυμο, πατρώνυμο, ΑΛΤ) ή του νομικού προσώπου 
(επωνυμία, νόμιμος εκπρόσωπος). 

(3) Αναγράφονται ο τόπος και η ημερομηνία έκδοσης. 

ΠΑΡΑΡΤΗΜΑ Δ' 



ΕΛΛΗΝΙΚΗ ΔΗΜΟΚΡΑΤΙΑ Αριθ.πρωτ.:/Αριθ.σχεδίου/Ημερομηνία 

ΥΠΟΥΡΓΕΙΟ ΝΑΥΤΙΛΙΑΣ & ΝΗΣΙΩΤΙΚΗΣ ΠΟΛΙΤΙΚΗΣ 

ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ 

ΕΛΛΗΝΙΚΗΣ ΑΚΤΟΦΥΛΑΚΗΣ 

ΛΙΜΕΝΙΚΗ ΑΡΧΗ.(1) 


ΒΕΒΑΙΩΣΗ ΥΠΟΒΟΛΗΣ ΥΠΕΥΘΥΝΗΣ ΔΗΛΩΣΗΣ 

Βεβαιώνεται ότι ο/η .(2) υπέβαλε την, από . (3) , Υπεύθυνη 

Δήλωση του άρθρου 8 του ν. 1599/1986 (Α' 75), περί μη έκλειψης καμίας εκ των προϋποθέσεων χορήγησης της 

αριθ.πρωτ.:.και με ημερομηνία.βεβαίωσης συνδρομής νομίμων προϋποθέσεων για τη δραστηριοποίηση 

πλοίου ως θαλάσσιο ταξί που κατέχει. 


■■■•(4).20. 

Ο Λιμενάρχης 
τ.σ.υ. 


(1) Εκδούσα Λιμενική Αρχή 

(2) Στοιχεία φυσικού προσώπου (Ονοματεπώνυμο, Πατρώνυμο, ΑΔΤ) ή 

νομικού προσώπου (επωνυμία, ονοματεπώνυμο, πατρώνυμο και ΑΔΤ νομίμου εκπροσώπου) 

(3) Ημερομηνία υπογραφής Υ.Δ. 

(4) Τόπος και ημερομηνία έκδοσης 

Άρθρο Δεύτερο 
Έναρξη ισχύος 

Η εφαρμογή του Κανονισμού αυτού αρχίζει από τη δημοσίευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 9 Ιανουάριου 2018 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























